འོན་ཏེ།ཡུལ་གྲུ་དང་མི་རིགས་གཞན་མཚོན་སྟངས་བརྗོད་པ་འདིར་གཞིགས་ནས་བཤད་ན།མི་མང་པོས་བོད་ཡུལ་དག་ཞིང་དུ་ལྟ་ཞིང་།བོད་མི་བྱམས་དང་སྙིང་རྗེའི་རང་གཟུགས་སུ་འཛིན་པ།འབྲུག་ཡུལ་ནི་ཆེས་བདེ་སྐྱིད་ལྡན་པའི་རྒྱལ་ཁབ་དང་འབྲུག་པ་ཚོ་ནི་ཆེས་བདེ་སྐྱིད་ལྡན་པའི་མི་རུ་རི་མོ་དང་བརྙན་དང་རྩོམ་གྱི་རྣམ་པར་བྱས་ནས་སྒྲོག་པ་དེཤར་ཕྱོགས་རིང་ལུགསཅན་ཏུ་བསྒྱུར་བའི་ངོས་གཅིག་དང་།ཡང་དེ་ལས་ལྡོག་སྟེ།ཡུལ་གྲུ་དེ་གཉིས་ནི་དོན་དམ་དུ་ཆེས་རྗེས་ལུས་དང་མུན་ནག་ཅན་དང་དེར་དར་བའི་ཆོས་ལུགས་དང་ཆོ་ག་ནི།ཆགས་སྲེད་དོན་དུ་གཉེར་ཅིང་།མི་རོ་བཤའ་ཞིང་བྱ་ལ་གཏོར།མི་པགས་བཤུས་ཏེ་ཐང་ཀ་བྱེད་པ་སོགས་འབའ་ཞིག་འབྲི་བ་ཡང་ཤར་ཕྱོགས་རིང་ལུགས་སུ་བསྒྱུར་བའི་ངོས་གཞན་ཞིག་ཡིན་ལ།རིང་ལུགས་འདི་གཉིས་ཀྱི་ཚུལ་ཐ་དད་པར་སྣང་བ་མ་གཏོགས།ཕུགས་ལ་དཔག་ཚེ་མཇུག་འབྲས་གཅིག་པ་ཞིག་ཡོད་དེ།དེ་ནི་ཡུལ་གང་དེའི་དངོས་པོའི་གནས་སྟངས་ངོ་མ་ལས་ལྡོག་པའོ༎